EkBass/fiwiki-20250220-pages-articles huggingface dataset:
Erik Gustaf Granholm

Erik Gustaf Granholm (3. helmikuuta 1807 – 17. joulukuuta 1872) oli suomalainen soittimien valmistaja ja pianotehtailija. Granholmin Helsingissä sijainnut pianotehdas valmisti vuosina 1835–1866 ainakin 600 taffelipianoa jotka olivat aikanaan arvostettuja. Taffelipiano oli pöytämallinen, rautarunkoinen kosketinsoitin jonka kielet olivat vaakasuunnassa. Nykytyyppiset pysytykieliset pianot alkoivat syrjäyttää taffelipianoja 1900-luvun alusta lähtien. Miehen muotokuva, mahdollisesti E. G. Granholm; maalaus 1840-luvulta, Helsingin kaupunginmuseo (Finna) Granholm tuli oppiin Olof Granfeltin vuonna 1822 perustamaan pianotehtaaseen Turkuun. Turun palon jälkeen hän muutti Olof Granfeltin mukana Tukholmaan jatkamaan ammattiopintojaan. Granholm siirtyi seuraavaksi Pietariin jossa hän oli työssä Grassen pianotehtaassa tullen 1833 tehdaskisälliksi. Vuonna 1835 mestarinkirjan saanut Granholm muutti Helsinkiin jonne hän perusti pianotehtaansa. Granholmin tehtaassa oli työssä 12–20 eri maista kotoisin ollutta työntekijää. Tehdas valmisti pianojen ohella myös noin 500 kitaraa ja viulua ja Elias Lönnrotin innostamana Granholm lienee valmistanut myös kanteleita. Granholmin kotona vieraili Helsingissä käyneitä musiikkitaiteilijoita ja he käyttivät usein esityksissään Granholmin valmistamia soittimia. Yksi vieraista oli säveltäjä Fredrik Pacius joka myös suositteli lehti-ilmoituksissa Granholmin soittimia. Granholm oli naimisissa Eva Elisabeth Forssin (1798–1879) kanssa. Heidän poikansa oli yleisten rakennusten ylihallituksen päällikkö, arkkitehti Florentin Granholm. Erik Gustaf Granholm on haudattu Hietaniemen hautausmaalle. == Lähteet == == Aiheesta muualla == * E. G. Granholmin pianotehtaan 1830-luvulla valmistama taffelipiano, Helsingin kaupunginmuseo (Finna) * E. G. Granholmin hautakivi Hietaniemen hautausmaalla, Find A Grave Luokka:Suomalaiset soitinvalmistajat Luokka:Suomalaiset soitinrakentajat Luokka:Vuonna 1807 syntyneet Luokka:Vuonna 1872 kuolleet
Karin Stolpe

Karin Maria Stolpe, o.s. von Euler-Chelpin (4. huhtikuuta 1907 Tukholma, Ruotsi – 1. tammikuuta 2003) oli ruotsalainen kääntäjä ja kirjailija. Stolpen vanhemmat olivat Augsburgissa syntynyt professori Hans von Euler-Chelpin, joka sai Nobelin kemianpalkinnon, ja merkittävä luonnontieteilijä Astrid Cleve. Vanhemmat erosivat kymmenen vuoden avioliiton jälkeen saatuaan viisi lasta. Stolpe meni vuonna 1931 naimisiin kirjailija Sven Stolpen kanssa. He saivat neljä lasta, jotka ovat Benkt Stolpe (s. 1933), kääntäjä Monica Rennerfelt (1935–1996), kirjailija Staffan Stolpe (s. 1943) ja televisiojuontaja Lisette Schulman (1951–2015). Stolpen pariskunta seurusteli kirjallisuuspiireissä, ja Karin Stolpella oli kiihkeä suhde Olof Lagercrantzin kanssa, mutta avioliitto kuitenkin kesti. Stolpe kirjoitti itse ainoastaan yhden kirjan, Pigg och Pettan: barnsaga (kuvitus: Birgit von Euler, Bonnier, 1934), mutta sitä ahkerammin hän käänsi. Hän käänsi myös yhdessä Sven Stolpen kanssa, muun muassa Hermann Hessen Arosuden ja Roger Martin du Gardin romaanisarjan Thibault’n suku. Hän käänsi viitisenkymmentä kirjaa ainakin kuudesta kielestä. Stolpe joutui sairaalaan lähes vuodeksi kotona sattuneen talousspriiräjähdyksen seurauksena. Hän tutustui siellä venäläiseen naiseen, joka oli kääntynyt roomalaiskatolisuuteen, ja nainen teki häneen syvän vaikutuksen. Pian kotiin paluunsa jälkeen hän kääntyi katoliseksi, samoin Sven Stolpe. Kääntymisensä jälkeen hän käänsi enää lähes yksinomaan katolista asiaproosaa, kun sitä ennen hän oli kääntänyt laatukaunokirjallisuutta ja lastenkirjoja. Hänelle merkittävä oli kansansivistäjä Danilo Dolci, ja hän käänsi useita tämän teoksia ja oli tämän kanssa kirjeenvaihdossakin. Monissa Stolpen käännöksissä ei ole ilmoitettu kääntäjän nimeä, ja hänen yhdessä Sven Stolpen kanssa tekemissä on usein vain tämän nimi. Tunnetuimpia Stolpen kääntämästä asiaproosasta on C. G. Jungin Människan och hennes symboler (suom. Symbolit: piilotajunnan kieli), josta Jung tosin kirjoitti vain ensimmäisen luvun. Käännöksen kieltä pidetään jo vanhahtavana, sillä Stolpe oli saanut koulutuksensa ennen toista maailmansotaa, jolloin ruotsin kielessä oli monia piirteitä, jotka sittemmin ovat jääneet käytöstä. Hän oli kuitenkin luova ja huolellinen kääntäjä, ja paikoin teksti on selkeämpää kuin alkukielinen. Karin ja Sven Stolpe on haudattu Vadstenan uudelle hautausmaalle. == Lähteet == == Aiheesta muualla == * Svenskt författarlexikon. 1900–1940, s. 765 Luokka:Ruotsalaiset kielenkääntäjät Luokka:Ruotsalaiset kirjailijat Luokka:Vuonna 1907 syntyneet Luokka:Vuonna 2003 kuolleet
Digambara

Digambara eli ilmapukuisetParpola, s. 102-104 tai "taivaan vaatettamat"Grönblom, s.231-232 on pienempi jainalaisuuden kahdesta pääsuuntauksesta, joista toinen on nimeltään svetambara. Digambara on svetambaraan verrattuna vanhoillisempi ja radikaalimpi suuntaus, jonka ihanteen mukaan munkkien tulee kulkea alasti. Digambara levisi erityisesti Etelä-Intiaan kun svetambara menestyi Intian Gujaratin osavaltiossa. Digambaroilla on oma kaanoninsa, joka eroaa osittain svetambarojen vastaavasta, mutta näiden lisäksi on olemassa yhteistä kirjallisuutta. Digambarat uskovat, että jainalaisuuden alkuperäiset pyhät kirjoitukset ja Mahaviran opetukset ovat kadonneet. Digambarat eivät usko, että nainen voi saavuttaa täydellisyyttä. Tämä johtuu siitä, että naisten alastomuus houkuttelisi miehiä seksuaalisesti ja turmelisi heidän hengelliset pyrkimyksensä, digambarat eivät myöskään usko että naiset kehtaisivat kulkea alasti julkisesti. ==Lähteet== * * === Viitteet === Luokka:Jainalainen usko ja oppi
Anișoara Sorohan

Anișoara Sorohan-Minea (s. 9. helmikuuta 1963 Târgu Frumos, Iași) on romanialainen soudun olympiavoittaja ja MM-mitalisti. Hän on pituudeltaan 177 cm. Sorohan voitti olympiakultaa perämiehellisessä pariaironelosessa Los Angelesissa 1984. Hän saavutti olympiapronssia pariaironelosessa Soulissa 1988. MM-kilpailuissa hän sai pariaironelosessa hopeaa 1986 ja pronssia 1985 sekä oli neljäs 1987. Kahdeksikossa hän sijoittui viidenneksi 1983. Hän voitti nuorten maailmanmestaruuden pariairokaksikossa 1981. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1963 syntyneet Luokka:Elävät henkilöt
Ioana Badea

Ioana Badea (s. 22. maaliskuuta 1964 Odobești, Dâmbovița) on romanialainen soudun olympiavoittaja. Hän on pituudeltaan 180 cm. Badea voitti olympiakultaa perämiehellisessä pariaironelosessa Los Angelesissa 1984. MM-kilpailuissa hän sijoittui kahdeksikoissa viidenneksi 1983. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1964 syntyneet Luokka:Elävät henkilöt
Sofia Corban

Sofia Corban-Banovici (s. 1. elokuuta 1956 Drăgănești-Vlașca, Teleorman) on romanialainen soudun olympiavoittaja ja MM-mitalisti. Hän on pituudeltaan 180 cm. Sorohan voitti olympiakultaa perämiehellisessä pariaironelosessa Los Angelesissa 1984. Hän sijoittui samassa veneluokassa neljänneksi Moskovan olympialaisissa 1980. MM-kilpailuissa hän saavutti perämiehellisessä pariaironelosessa pronssia 1979, 1981 ja 1982 sekä sijoittui neljänneksi 1983 ja kuudenneksi 1978. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1956 syntyneet Luokka:Elävät henkilöt
Ellen Wilkinson

Ellen Cicely Wilkinson (8. lokakuuta 1891 Manchester – 6. helmikuuta 1947 Lontoo) oli brittiläinen poliitikko. Hän oli Britannian parlamentin jäsen 1924–1931 ja 1935–1947, ja toimi Ison-Britannian opetusministerinä 1945–1947. Vuosina 1944–1945 Wilkinson oli myös Työväenpuolueen toimeenpanevan komitean puheenjohtaja. Astmaa sairastanut Wilkinson kuoli keuhkokuumeeseen 55-vuotiaana helmikuussa 1947. == Lähteet == == Aiheesta muualla == Luokka:Yhdistyneen kuningaskunnan opetusministerit Luokka:Yhdistyneen kuningaskunnan alahuoneen jäsenet Luokka:Vuonna 1891 syntyneet Luokka:Vuonna 1947 kuolleet
Ecaterina Oancia

Ecaterina Oancia (s. 25. maaliskuuta 1954 Sângeorgiu de Pădure, Mureș) on romanialainen soudun olympiavoittaja ja maailmanmestari. Hän on pituudeltaan 157 cm. Oancia voitti olympiakultaa perämiehellisessä pariaironelosessa Los Angelesissa 1984. Soulin olympialaisissa 1988 hän saavutti hopeaa kahdeksikossa ja pronssia perämiehellisessä nelosessa. Hän voitti maailmanmestaruuden perämiehellisessä nelosessa 1987 sekä kahdeksikossa 1987 ja 1989. MM-pronssia hän saavutti perämiehellisessä pariaironelosessa 1981 ja 1982 sekä kahdeksikossa 1985. Lisäksi hän sijoittui neljänneksi perämiehellisessä pariaironelosessa 1983. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1954 syntyneet Luokka:Elävät henkilöt
Carl Magnus Gripenberg

Carl Magnus Gripenberg (25. joulukuuta 1754 Turku – 27. tammikuuta 1818 Pietari, Venäjä) oli suomalainen upseeri. Hän toimi Suomen sodan aikana vuonna 1808 Svartholman merilinnoituksen komentajana ja antautui venäläisille lyhyen piirityksen jälkeen. Gripenbergin vanhemmat olivat Kymin laamanni Magnus Vilhelm Gripenberg ja Johanna Margareta Blume. Hänen serkkunsa oli kenraalimajuri Hans Henrik Gripenberg.Alex Snellman: Suomen aateli – yhteiskunnan huipulta uusiin rooleihin 1809–1939, s. 36. Helsingin yliopisto 2014. Gripenberg tuli ylioppilaaksi Turussa vuonna 1767, mutta siirtyi jo seuraavana vuonna sotilasuralle värväytymällä vapaaehtoiseksi Uudenmaan ja Hämeen läänin rakuunarykmenttiin. Hänestä tuli Suomen kevyen jääkäriosaston korpraali 1771. Hän yleni lipunkantajaksi 1772, vänrikiksi 1774, luutnantiksi 1780, 2. luokan kapteeniksi 1786 ja majuriksi 1796. Suomen sodan puhjetessa majuri Gripenberg oli Loviisan edustalla sijainneen Svartholman merilinnoituksen komendanttina. Venäläiset alkoivat piirittää rajan läheisyydessä sijainnutta linnoitusta jo sodan ensimmäisenä päivänä 21. helmikuuta 1808. Linnoituksessa oli 700 miehen varuskunta, mutta sitä ei ollut ehditty varustaa pitkäaikaista piiritystä varten, joten muonavarat alkoivat pian ehtyä ja tautiepidemia levisi. Venäläisten tulitettua Svartholmaa muutaman kerran aiheuttamatta mainittavaa vahinkoa Gripenberg aloitti aseleponeuvotelut. Hän antautui ja luovutti linnoituksen venäläisille jo 18. maaliskuuta, mitä pidettiin häpeällisenä.Seppo Zetterberg & Panu Pulma: ”Autonominen suuriruhtinaskunta”, s. 364 teoksessa Suomen historian pikkujättiläinen. WSOY 1987. Kyseessä vaikutti olevan Ruotsin sota-artiklojen vastainen linnoituksen luovuttaminen ennen pakkotilaa, ja monet pitivät Gripenbergiä siksi petturina samoin kuin Viaporin linnoituksen myöhemmin luovuttanutta amiraali Carl Olof Cronstedtia. Gripenbergin mainetta ei parantanut se, että hänet otettiin majurina Venäjän armeijaan jo hyvän aikaa ennen sodan päättymistä, 30. elokuuta 1808. Siirryttyään Venäjän palvelukseen Gripenberg toimi Suomen kenraalikuvernööriksi nimitetyn kreivi Georg Magnus Sprengtportenin adjutanttina. Hän erosi sotapalveluksesta everstiluutnanttina vuonna 1809 ja osallistui samana vuonna aatelissukunsa edustajana Porvoon valtiopäiville. Hän toimi myöhemmin venäläisessä siviilivirassa ja asui Pietarissa. ==Lähteet== Luokka:Suomalaiset upseerit Luokka:Suomen suuriruhtinaskunnan aatelissäädyn valtiopäivämiehet Luokka:Porvoon valtiopäivät Luokka:Vuonna 1754 syntyneet Luokka:Vuonna 1818 kuolleet
Parkanon keskustaajama

Parkanon keskustaajama on entinen Parkanon kirkonkylä ja nykyinen ensimmäinen kaupunginosa. Se sijaitsee Pirkanmaan maakunnassa ja Luoteis-Pirkanmaan seutukunnassa. Kauempana asutus on hajanaisempaa; jo melko lähellä keskustaa on suurehkoja metsäalueita. Parkanon keskustaajaman asutus on keskittynyt alavien savi- ja hiesumaiden välissä kohoavalle moreeniharjanteelle sijoittuen Kirkkojärven ja Viinikanjoen ympäristöön. Kaupungin keskeiset julkiset palvelut ovat keskittyneet pitkälti Parkanontien, Satakunnankadun ja Keskuskadun lähettyville ydinkeskustaan. Alueella sijaitsevat muun muassa kaupungintalo, terveyskeskus, apteekki, palolaitos, kirjasto, kirkko, keskustan koulu ja lukio. Vuoden 2017 lopussa Parkanossa oli 6 562 asukasta, joista 4 369 asui taajamassa, 2 128 haja-asutusalueilla ja 65:n asuinpaikat eivät olleet tiedossa. Parkanon taajama-aste on 67,2 %.Taajama-aste alueittain, Parkano 2017 Tilastokeskus. == Lähteet == Luokka:Parkanon taajamat Luokka:Suomen kirkonkylät Luokka:Suomen kuntakeskukset
Prinimai menja

Prinimai menja () on venäläisen televisiojuontaja Olga Buzovan toinen albumi. Se julkaistiin 5. lokakuuta 2018 levymerkillä Archer Music Production. == Kappaleet == # Prinimai menja (Принимай меня) # Po serdtsu (По сердцу) # AtoMy (АтоМы) # Alkogol (Алкоголь) # Tože muzyka (GazLive Šou) (Тоже музыка (GazLive Шоу)) # Ona ne boitsja (Она не боится) # WIFI # Egoistka (Эгоистка) # Notš tekila (Ночь текила) # Odna notš (Одна ночь) # Guby (Губы) # Slabost (Слабость) # Tšempion (Чемпион) # Pjatnitsa (Пятница) == Arvostelut == * InterMedia http://www.intermedia.ru/news/328071 == Lähteet == Luokka:Vuoden 2018 albumit Luokka:Venäläiset popalbumit Luokka:Dance-pop-albumit
Sanda Toma

Sanda Toma, myöh. Urichianu (s. 24. helmikuuta 1956 Ștefănești, Botoșani) on romanialainen soudun olympiavoittaja ja maailmanmestari. Hän on pituudeltaan 176 cm. Toma voitti olympiakultaa yksikössä Moskovassa 1980. Hän voitti yksikön maailmanmestaruuden 1979 ja 1981. Pariairokaksikossa hän sijoittui viidenneksi MM-kilpailuissa 1978. == Lähteet == Luokka:Romanialaiset soutajat Luokka:Romanialaiset olympiavoittajat Luokka:Vuonna 1956 syntyneet Luokka:Elävät henkilöt
Johan Erik Engström

Johan Erik Engström (1846–1893) oli suomalainen soittimien rakentaja ja piano- ja flyygelitehtailija. Engström harjoitteli neljän vuoden ajan Pietarissa hankkien siellä kisällinkirjansa. Hän hankki sitten lisäoppia ensin Tukholmassa, sitten Düsseldorfissa ja viimeksi Pariisissa jossa hän oli Erard- tehtaan palveluksessa. Engström joutui olemaan mukana Pariisin piirityksessä Saksan ja Ranskan välisen sodan aikana ja sen jälkeen todistamaan Pariisin kommunardikapinaa 1871 ja sen kukistamista. Engström palasi Suomeen 1871 ja perusti Helsinkiin pianoja ja flyygeleitä valmistaneen tehtaan. Tehtaan valmistmat pianot ja flyygelit tulivat hyvän laatunsa vuoksi hyvin suosituiksi. Tehtaassa oli työssä keskimäärin 14–16 työntekijää ja se ehti valmistaa 500–600 pianoa ja flyygeliä toiminta-aikanaan. Engströmin tehtaassa aloitettiin myös pianonvirittäjien koulutus erikoisen Axel Christenssonin rakentaman harjoittelukoneen avulla. Engströmin tehtaassa valmistettiin myös kanteleita. Engströmin tehtaan tuotteet saivat ensimmäisen palkinnon Helsingin ensimmäisessä taide- ja teollisuusnäyttelyssä vuonna 1876 ja vuonna 1885 tehtaalta tilattiin pianino lahjaksi keisarinna Maria Fjodorovnalle Aleksanteri III:n Suomen vierailun edellä. Tämä pianino sijoitettiin myöhemmin keisariperheelle lahjoitettuun Langinkosken huvilaan ja siirrettiin sieltä presidentinlinnaan. Nykyisin pianino on Sibelius-museossa. Engströmin tehdas joutui talousvaikeuksiin 1880-luvun lopulla ja se lopetti toimintansa 1889. Viimeiset vuotensa hän toimi pianojen korjaajana ja virittäjänä. == Lähteet == Luokka:Suomalaiset soitinvalmistajat Luokka:Suomalaiset soitinrakentajat Luokka:Vuonna 1846 syntyneet Luokka:Vuonna 1893 kuolleet
Kalevi (lehti)

Kalevi oli suomalainen miestenlehti, jota julkaistiin 2017–2020. Kalevi oli Suomen viimeinen painettu pornografinen aikakauslehti. Lehden nimi on kunnianosoitus Kalle-lehdelle. Viimeinen numero oli 06/2020. Kalevi on suunnattu heteroseksuaalisille miehille, mutta siinä on mukana homoseksuaaleille suunnattu osio. Lehden julkaisija ja päätoimittaja on Eero Meronen. Lehden painosmäärä oli noin 2 000 kappaletta, ja se ilmestyi kahden kuukauden välein. ==Lähteet== * * === Viitteet === Luokka:Suomalaiset pornolehdet
W Series

W Series on vuonna 2018 perustettu ainoastaan naiskuljettajille tarkoitettu autourheilusarja, jonka tarkoituksena on kannustaa naisten osallistumista moottoriurheiluun. Sarjaa ajetaan Formula 3 -autoilla, ja sen ensimmäinen osakilpailu ajettiin 4. toukokuuta 2019 Saksan Hockenheimissa. Yksi kilpailun 18 kuljettajasta on suomalainen Emma Kimiläinen. == Historia == W Series julkistettiin alun perin 10. lokakuuta 2018. Se luotiin vastauksena naispuolisten kuljettajien vähäisyyteen eri moottoriurheilulajeissa ja varsinkin Formula 1:ssä. Sarjaa ovat tukeneet useat merkittävät autourheiluyhteisön jäsenet, mukaan lukien entinen F1-kuljettaja David Coulthard ja insinööri Adrian Newey. Osallistuminen sarjan ensimmäisellä kaudella 2019 oli kuljettajille maksutonta, ja ensimmäisen kauden palkintosumma oli yhteensä 1,5 miljoonaa euroa. Tästä 500 000 euroa jaettiin kilpailun voittajalle ja miljoona euroa muiden kilpailijoiden kesken. Sarjan toimitusjohtana toimii Catherine Bond Muir. Kausi 2020 peruttiin maailmalla vallinneen koronavirustilanteen vuoksi. Marraskuussa 2020 uutisoitiin, että W Seriesistä tuli Formula 1-sarjan oheissarja kaudesta eteenpäin ja sen osakilpailuja ajetaan F1-osakilpailujen yhteydessä. Sarjan on voittanut kaikkina kolmena kautena kun se on ajettu (2019, 2021 ja 2022) britti Jamie Chadwick. Lokakuussa 2022 kerrottiin kesken kauden ettei sarjan kolmea viimeistä osakilpailua ajeta rahoitusongelmien vuoksi. Sarja on tunnettu siitä, että kuljettajat eivät joudu maksamaan mistään. Kesäkuussa 2023 sarja päätyi selvitystilaan rahoittajien puutteen vuoksi. == Kritiikki == Sarjaa on kritisoitu sen julkistamisesta saakka. Pelkona on ollut, että sarja erottaa nais- ja mieskuljettajat ja -autoilusarjat yhä vahvemmin toisistaan. Esimerkiksi brittiläinen Indycar- kuljettaja Pippa Mann vastasi sarjan julkistamiseen viestipalvelu Twitterissä kirjoittamalla "Kuinka surullinen päivä autourheilulle." Entinen Formula E -kuljettaja ja Sauberin F1-testikuljettaja Simona de Silvestro puolestaan sanoi, että 1,5 miljoonan dollarin palkintorahat olisi voitu käyttää paremmin esimerkiksi moottoriurheilun stipendiohjelmaan. == Kilpailuviikonloppu == Perjantaina ajetaan kahdet 45 minuuttia kestävät vapaat harjoitukset ja lauantaina 30 minuuttia kestävät aika-ajot ja kilpailu. Kilpailut ajetaan DTM-sarjan kisaviikonloppujen yhteydessä. Pisteet jaetaan kilpailun kymmenen parhaan joukkoon sijoittuneille kuljettajille. Sija 1. 2. 3. 4. 5. 6. 7. 8. 9. 10. Pisteet 25 18 15 12 10 8 6 4 2 1 == Mestarit == Kausi Kuljettaja 2019 Jamie Chadwick 2021 Jamie Chadwick 2022 Jamie Chadwick == Auton tekniset tiedot == W Seriesissä käytetään italialaisen Tatuusin valmistamia F3 T-318-autoja, jotka Kansainvälinen autourheiluliitto on hyväksynyt käytettäväksi Formula 3 -sarjassa. Autossa on 1,8-litrainen turboahdettu moottori ja sen ohjaamon ympärillä on turvarengas. * Runkorakenne: Hiilikuituinen monokokki * Moottori: Autotecnica Motorin 1,8 litran 4-sylinterinen turboahdettu rivimoottori * Polttoaineen toimitus: Suoraruiskutus * Polttoainekapasiteetti: 45,5 litraa * Paino: 565 kg * Teho: 270 hv (201 kW) * Leveys: 1,850 mm * Akseliväli: 2 900 mm == Lähteet == *
Dănuț Dobre

Dănuț Dobre (s. 20. helmikuuta 1967 Fetești, Ialomița) on romanialainen soudun olympia- ja MM-mitalisti. Hän on pituudeltaan 192 cm. Dobre saavutti olympiahopeaa perämiehettömässä kaksikossa Soulissa 1988 ja kahdeksikossa Barcelonassa 1992. Hän sai MM-hopeaa perämiehettömässä kaksikossa 1987 ja perämiehellisessä nelosessa 1991. Lisäksi hän sijoittui neljänneksi kahdeksikossa 1991. Hän voitti nuorten maailmanmestaruuden perämiehettömässä nelosessa 1985. == Lähteet == Luokka:Romanialaiset soutajat Luokka:Romanialaiset olympiamitalistit Luokka:Vuonna 1967 syntyneet Luokka:Elävät henkilöt
Patrick Kosk

Patrick Kosk (s. 20. maaliskuuta 1951 Helsinki) on suomalainen säveltäjä, joka tunnetaan elektronisen ja konkreettisen musiikin tekijänä. Hän on työskennellyt muun muassa Helsingin yliopiston musiikkitieteen laitoksen studiossa Jukka Ruohomäen johdolla 1976–1980 ja Yleisradion kokeilustudiossa sekä Pariisissa (Groupe des Recherches Musicales). Kosk on säveltänyt kuunnelma- ja näytelmämusiikkia sekä radiofonisia teoksia. Patrick Koskin puoliso on runoilija Agneta Enckell. ==Teoksia== * Dronten Drömmer Framtid (1978) * Trance Dance (1981) * Nebula Prospect (1984) * Panoptikon (1984) * Distractions pour l’Eternité (1985) ==Lähteet== * * ==Aiheesta muualla== * Luokka:Vuonna 1951 syntyneet Luokka:Suomalaiset taidemusiikin säveltäjät Luokka:Elävät henkilöt
Rajani Palme Dutt

Rajani Palme Dutt (19. kesäkuuta 1896 Cambridge – 20. joulukuuta 1974 Lontoo) oli brittiläinen toimittaja ja poliitikko. Hän oli yksi Ison-Britannian kommunistisen puolueen perustajajäsenistä, ja Britannian johtavia kommunistisia teoreetikkoja. Ennen toista maailmansotaa Palme Dutt vaikutti myös Kominternissä. Palme Duttin isä oli intialainen kirurgi Upendra Dutt ja äiti ruotsalaiseen Palmen sukuun kuulunut Anna Palme. Hänen puolisonsa oli suomalaisen kommunistipoliitikon Eino Pekkalan entinen puoliso virolainen Salme Murrik, joka oli Hella Wuolijoen sisar. == Lähteet == Luokka:Brittiläiset toimittajat Luokka:Brittiläiset poliitikot Luokka:Brittiläiset kommunistit Luokka:Kominternissa vaikuttaneet henkilöt Luokka:Vuonna 1896 syntyneet Luokka:Vuonna 1974 kuolleet
Dragoș Neagu

Dragoș Neagu (s. 28. helmikuuta 1967 Bukarest) on romanialainen soudun olympia- ja MM-mitalisti. Hän on pituudeltaan 198 cm. Neagu saavutti olympiahopeaa perämiehettömässä kaksikossa Soulissa 1988. Hän sai MM-hopeaa perämiehettömässä kaksikossa 1987, perämiehellisessä kaksikossa 1989 ja perämiehellisessä nelosessa 1991 sekä MM-pronssia kahdeksikossa 1994. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän saavutti nuorten MM-kilpailuissa perämiehellisessä kaksikossa kultaa 1984 ja hopeaa 1985. == Lähteet == Luokka:Romanialaiset soutajat Luokka:Romanialaiset olympiamitalistit Luokka:Vuonna 1967 syntyneet Luokka:Elävät henkilöt
Sanni Koli

Sanni Koli (s. 19. heinäkuuta 2000) on suomalainen salibandyn pelaaja, pelipaikaltaan hyökkääjä. Hän on naisten Salibandyliigassa edustanut Porvoon Salibandyseuraa kaudella 2018–2019 ja saavutti ensimmäisellä liigakaudellaan SM-hopeaa. == Lähteet == Luokka:Suomalaiset salibandyn pelaajat Luokka:Vuonna 2000 syntyneet Luokka:Elävät henkilöt
Ioan Șnep

Ioan Gabor Snep (s. 12. heinäkuuta 1966 Negrești-Oaș, Satu Mare) on romanialainen soudun olympia- ja MM-mitalisti. Hän on pituudeltaan 192 cm. Snep saavutti olympiahopeaa perämiehellisessä nelosessa Soulissa 1988. Hän sai MM-hopeaa perämiehellisessä kaksikossa 1989 ja perämiehellisessä nelosessa 1991. Lisäksi hän sijoittui neljänneksi perämiehellisessä kaksikossa 1990 ja kahdeksikossa 1991 sekä viidenneksi perämiehettömässä kaksikossa 1989. Hän voitti nuorten maailmanmestaruuden perämiehellisessä kaksikossa 1984. == Lähteet == Luokka:Romanialaiset soutajat Luokka:Romanialaiset olympiamitalistit Luokka:Vuonna 1966 syntyneet Luokka:Elävät henkilöt
Vihreä säde (elokuva)

Vihreä säde (Le Rayon vert) on Éric Rohmerin käsikirjoittama ja ohjaama ranskalainen draamaelokuva vuodelta 1986. Se on viides Rohmerin kuuden novellimaisen elokuvan sarjassa ”Komedioita ja sananlaskuja” (Comédies et proverbes). Sarjan muut elokuvat ovat Lentäjän nainen (1981), Ihana avioliitto? (1982), Pauline rantatyttö (1983), Täysikuu Pariisissa (1984) ja Ystävättäreni poikaystävä (1987). Niissä kaikissa päähenkilönä on nuori, rakkautta etsivä ja etsinnässään epäonnistuva nainen. Elokuvan nimi tulee auringonnousun ja -laskun yhteydessä joskus nähtävästä valoilmiöstä nimeltä vihreä välähdys, jota päähenkilöt tarinassa yrittävät nähdä. == Vastaanotto == Vihreä säde voitti Venetsian elokuvajuhlilla 1986 Kultaisen leijonan. Helsingin Sanomien Helena Yläsen mielestä Vihreä säde on apein ”Komedioita ja sananlaskuja” -sarjan elokuvista. Sen teemoina ovat itseinho, toivottomuus ja yllättävä toivo. ”Vihreä säde ei puutu muissa sarjan filmeissä keskeiseen nykyelämän ulkonaiseen väliaikaisuuteen. Se tyytyy vain toteamaan ihmisten lomanviettotavat hyvin ilottomiksi.” The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Lähteet== Luokka:Éric Rohmerin ohjaamat elokuvat Luokka:Vuoden 1986 ranskalaiset elokuvat Luokka:Ranskalaiset draamaelokuvat
Vasile Tomoiagă

Vasile Tomoiagă (s. 20. tammikuuta 1964 Vișeu de Sus, Maramureș) on romanialainen soudun olympiamitalisti ja maailmanmestari. Hän on pituudeltaan 197 cm. Tomoiagă saavutti olympiahopeaa perämiehellisessä kaksikossa Los Angelesissa 1984 ja perämiehellisessä nelosessa Soulissa 1988. Hän sijoittui Soulissa lisäksi neljänneksi perämiehellisessä kaksikossa. Tomoiagă voitti perämiehellisen nelosen maailmanmestaruuden 1989. Perämiehellisessä kaksikossa hän saavutti MM-hopeaa 1985 ja MM-pronssia 1987 sekä sijoittui neljänneksi 1986. Lisäksi hän sijoittui neljänneksi kahdeksikossa 1991 ja kuudenneksi perämiehellisessä nelosessa 1990. == Lähteet == Luokka:Romanialaiset soutajat Luokka:Romanialaiset olympiamitalistit Luokka:Vuonna 1964 syntyneet Luokka:Elävät henkilöt
Maastojuoksun Suomen-mestaruuskilpailut 2019

Maastojuoksun Suomen-mestaruuskilpailut 2019 käytiin 5. toukokuuta Janakkalan Kiipulassa. Järjestävinä seuroina toimivat Janakkalan Jana ja Karkkilan Pojat. == Mitalistit == Laji Kultaa Hopeaa Pronssia Miehet 4 km Topi Raitanen, Helsingin Kisa-Veikot, 11.42 Ossi Kekki, Lahden Ahkera, 11.48 Hannu Granberg, Lahden Ahkera, 11.55 Miehet 12 km Jaakko Piesanen, Saarijärven Pullistus, 36.29 Frederic Tranchand, Turun Toverit, 37.29 Antti-Pekka Niinistö, Lahden Ahkera, 37.52 Naiset 6 km Kristiina Mäki, Lahden Ahkera, 20.21 Camilla Richardsson, Vasa IS, 20.31 Janica Rauma, Forssan Salama, 21.02 M22 6 km Mikko Hirvonen, Joensuun Kataja, 18.59 Antti Ihamäki, Alajärven Ankkurit, 19.08 Kevin Sandell, IK Falken, 19.17 N22 4 km Saija Seppä, Suolahden Urho, 14.19 Heidi Kuuttinen, IF Kraft, 14.21 Emma Katajalaakso, Kannuksen Ura, 14.32 M19 6 km Mika Kotiranta, Joensuun Kataja, 18.31 Eemil Helander, Jyväskylän Kenttäurheilijat, 18.32 Leevi Keronen, Lempäälän Kisa, 19.14 N19 4 km Nathalie Blomqvist, IK Falken, 14.19 Ida Haapala, Nurmijärven Yleisurheilu, 14.41 Edith Eikkinen, Kenttäurheilijat -58, 14.54 M17 4km Tuure Haapanen, Turun Urheiluliitto, 12.39 Santtu Heikkinen, Lempäälän Kisa, 12.43 Aleksi Rajaniemi, Lahden Ahkera, 12.56 N17 4km Moona Korkealaakso, Lappeenrannan Urheilu-Miehet, 13.59 Janette Vänttinen, Porvoon Urheilijat, 14.19 Heljä-Viivi Unkila, Turun Urheiluliitto, 14.51 Lähde ==Lähteet== Luokka:Maastojuoksun Suomen- mestaruuskilpailut Luokka:Vuoden 2019 yleisurheilu Luokka:Janakkalan urheilu
Vihreä säde

Vihreä säde voi tarkoittaa seuraavia: * vihreä välähdys, optinen ilmiö * Vihreä säde, Leonid Sobolevin romaani vuodelta 1954 * Vihreä säde, elokuva vuodelta 1986
Kabir

Kabir (1440?-1518) oli intialainen mystikkorunoilija, joka saavutti suurta arvostusta hindujen, muslimien ja sikhien keskuudessa. Hänen tarkka syntymäaikansa ei ole tiedossa kuten eivät hänen vanhempansakaan, mutta hänen tiedetään olleen muslimi varhaisessa elämässään. Kabirin nimi, joka tarkoittaa arabiaksi suurta, todistaa hänen islamilaisesta taustastansa. Nuoruudessaan hän liittyi hindulaisen askeetikko Ramanandan seuraajaksi. Kabirin nimissä on kolme kirjaa, jotka ovat Bijak, Granthavali ja kokoelma, joka on osa sikhiläistä Adi-Granthia.Parpola, Asko, Intian kulttuuri 2005, s. 336 Hänen ympärilleen on muodostunut pohjois- ja keski-intialainen yhteisö ja filosofia nimeltä Kabir panth (suom. Kabirin polku), joka vetää puoleensa erityisesti daliteja. Rabindranath Tagore on kääntänyt englanniksi sata Kabirin runoa vuonna 1915 kirjassa The Songs of Kabir. ==Lähteet== == Aiheesta muualla == Luokka:Intialaiset_runoilijat Luokka:mystikot
Marioara Trașcă

Marioara Trașcă (vuodesta 1989 Curelea, s. 29. lokakuuta 1962 Bukarest) on romanialainen soudun kolminkertainen olympiamitalisti ja kuusinkertainen maailmanmestari. Hän on pituudeltaan 172 cm. Trașcă saavutti olympiahopeaa kahdeksikossa Los Angelesissa 1984 ja Soulissa 1988. Hän sai olympiapronssia perämiehellisessä nelosessa 1988.. Trașcă voitti maailmanmestaruuden perämiehellisessä nelosessa 1986 ja 1987, perämiehettömässä nelosessa 1990 sekä kahdeksikossa 1987, 1989 ja 1990. MM-hopeaa hän saavutti perämiehettömässä kaksikossa 1989 sekä MM-pronssia kahdeksikossa 1985 ja 1991. Lisäksi hän sijoittui neljänneksi perämiehellisessä pariaironelosessa 1983 ja kuudenneksi perämiehettömässä nelosessa 1991. == Lähteet == Luokka:Romanialaiset soutajat Luokka:Romanialaiset olympiamitalistit Luokka:Vuonna 1962 syntyneet Luokka:Elävät henkilöt
Amicus curiae

Amicus curiae (latinaa, kirjaimellisesti 'tuomioistuimen ystävä') on henkilö tai muu taho, joka ei ole oikeustapauksen asianosainen mutta joka saa esittää oikeudelle lausunnon. Lausuntoja voivat esittää esimerkiksi kansalaisjärjestöt ja muut painostusryhmät. Tapa on käytössä muun muassa Euroopan ihmisoikeustuomioistuimessa ja Yhdysvaltain korkeimmassa oikeudessa. Amicus curiae on todennäköisesti lähtöisin roomalaisesta oikeudesta, jossa tuomari usein nimitti itselleen neuvonantajan. Nykyään lausunnot tukevat lähes aina jompaakumpaa oikeustapauksen osapuolta. Yhdysvaltain korkeimmassa oikeudessa amicus curiae -lausuntoja ovat esittäneet paljon muun muassa kansalaisjärjestöt ACLU ja NAACP. Lausunnon saavat halutessaan antaa liittovaltio ja osavaltiot, mutta muut tarvitsevat siihen yleensä luvan tapauksen molemmilta osapuolilta. Korkein oikeus voi antaa lausunnolle luvan, vaikka osapuoli vastustaisi sitä. Yksittäisissä oikeustapauksissa amicus curiae -lausuntoja voi olla kymmeniä tai jopa yli sata. Euroopan unioni on esittänyt lausuntoja Yhdysvaltain korkeimmassa oikeudessa kuolemantuomiota käsittelevissä tapauksissa. ==Lähteet== Luokka:Roomalainen oikeus Luokka:Oikeudelliset asiakirjat Luokka:Latinankieliset fraasit
Giles Martin

Giles Martin (s. 9. lokakuuta 1969) on brittiläinen musiikkituottaja, lauluntekijä, säveltäjä ja multi-instrumentalisti. Muun muassa hänen studiolevytyksensä sekä televisio- ja elokuvatyönsä ovat saaneet suosiota maailmanlaajuisesti. Hän on The Beatlesin tuottajan George Martinin poika ja näyttelijä Gregory Paul Martinin velipuoli. Martin on saanut kaksi Grammy- palkintoa, molemmat vuonna 2007 The Beatlesin kokoelma-albumin Love tuottajuudesta. ==Lähteet== Luokka:Brittiläiset lauluntekijät Luokka:Brittiläiset multi-instrumentalistit Luokka:Brittiläiset musiikkituottajat Luokka:Grammy-palkinnon saajat Luokka:Vuonna 1969 syntyneet Luokka:Elävät henkilöt
Bertil Schütt

Bertil Schütt (11. kesäkuuta 1909 Tukholma – 6. heinäkuuta 1983 Tukholma) oli absurdista huumoristaan tunnettu ruotsalainen kirjailija, näytelmäkirjailija ja elokuvakäsikirjoittaja. Hänelle myönnettiin Svenska Dagbladetin kirjallisuuspalkinto vuonna 1952. Tukholmassa varttuneen Bertil Schüttin venäjänjuutalainen äiti oli ompelija ja tupakkakauppias, joka myi myös lain kieltämiä kondomeja. Schütt on muistellut lapsuuttaan teoksessa En skuggboxares memoarer (1972) ja hänen veljensä Roland Schütt romaanissaan Kådisbellan (1989), josta Åke Sandgren ohjasi elokuvan Ritsakauppias (1993). Bertil Schütt toimi aluksi turkiskauppiaana vuoteen 1937 asti ja tuli sitten tunnetuksi absurdin humoristista romaaneista ja näytelmistään, jotka eivät kuitenkaan saaneet kovin suurta suosiota. Schütt valitti itse syntyneensä väärään maahan, koska hänen temperamenttinsa ei sovi Ruotsiin. Suomessa Schütt tuli tunnetuksi 1950-luvun puolestavälistä alkaen Helsingin pikkuteattereissa näytelmistään Tarzan (Lilla Teatern, 1955), Kissa ja kannukset (Inomhuslek, 1952, suomeksi Teatteri Jurkka 1961 ja ruotsiksi Lilla Teatern) sekä rikosfarssistaan Naurumurhaaja (Skrattmördaren), joka sai maailmankantaesityksensä Teatteri Jurkassa tammikuussa 1963 Rolf Sandqvistin ohjaamana. Ruotsin televisioteatterin tuottama Schüttin farssi Leski (Änkan, 1958) nähtiin Yle TV1 -kanavalla ruotsalaisena tv-näytelmänä elokuussa 1969. Tv-näytelmä Nainen ja suruharso (Den beslöjade damen, 1977) esitettiin Suomen televisiossa heinäkuussa 1977. Helsingin Sanomien tv- ja teatterikriitikko Jukka Kajava ei oikein ymmärtänyt, mistä tässä avioliiton tasa-arvosta kertovassa farssissa oli kyse, vaikka kehuikin teosta melko hauskaksi ja huippunäyttelijöiden (Margaretha Krook ja Ernst-Hugo Järegård) suorituksia hyviksi. Huhtikuussa 1984 esitettiin Schüttin tekstiin perustuva tv-elokuva En enää koskaan juo olutta (Jag ska aldrig mer dricka öl, 1984). Schütt on toisena käsikirjoittajana Erik Strandmarkin ohjaamassa ruotsalaisessa elokuvassa Sköna Susanna och gubbarna (1959).Sköna Susanna och gubbarna. Svenks filmdatabas Schüttin kirjoittamia romaaneja ei ole suomennettu eikä hänen käsikirjoittamiaan elokuvia ole esitetty Suomen teattereissa.Päätellen siitä, etteivät Fennica tai Elonet tunne Schüttiä lainkaan. ==Lähteet== ==Aiheesta muualla== *Bertil Schütt Svensk filmdatabas -tietokannassa * Luokka: Vuonna 1909 syntyneet Luokka: Vuonna 1983 kuolleet Luokka:Ruotsalaiset näytelmäkirjailijat Luokka:Ruotsalaiset elokuvakäsikirjoittajat
80 (luku)

80 (kahdeksankymmentä) on luonnollinen luku, jota edeltää luku 79 ja seuraa luku 81. == Matematiikassa == * 80 on yhdistetty, runsas ja puolitäydellinen luku. * 80 on Harshad-luku binäärijärjestelmässä (10100002) ja kymmenjärjestelmässä. * 80 on palindromi kolmijärjestelmässä (22223) ja senaarijärjestelmässä (2126). * 80 on yhdeksänkulmiopyramidiluku. * 80 on jaollinen tekijöidensä määrällä (10). * Mikä tahansa positiivinen kokonaisluku luvun 80 tekijöiden summaan (186) asti voidaan muodostaa luvun 80 eri tekijöiden summana. * 80 voidaan muodostaa kahden eri neliöluvun summana: 8^2+4^2. * 80 voidaan muodostaa kolmen kuutioluvun summana: 4^3+2^3+2^3. * 80 voidaan muodostaa kuutio- ja neliöluvun summana: 4^3+4^2. == Luonnontieteissä == * Alkuaineiden jaksollisessa järjestelmässä 80 on elohopean järjestysluku. * Seleeni-80 on seleenin vakaa isotooppi. * Krypton-80 on kryptonin vakaa isotooppi. * Ksenon-134 ja cerium-138 ovat vakaita isotooppeja, joiden neutroniluku on 80. == Muualla == * Pareton periaatteen eli 80/20-säännön mukaan monissa yhteyksissä 80 % seurauksista johtuu 20 %:sta syistä. * Tietokoneiden näytöillä oli varsinkin aikaisemmin yleistä, että riville mahtui 80 merkkiä. Alkuperäisenä aiheena tähän oli se seikka, että reikäkorteissa oli tilaa 80 merkkiä vastaaville lävistyksille. * Lockheed F-80 Shooting Star on amerikkalainen hävittäjälentokone. * T-80 on neuvostoliittolainen taistelupanssarivaunu. * Eurooppatie E80 kulkee Portugalin ja Turkin välillä. * Suomessa kantatie 80 johtaa Sodankylästä Kittilän kautta Kolariin. * Eräs Jules Vernen romaani on nimeltään Maailman ympäri 80 päivässä. Siinä päähenkilö Phileas Fogg löi vetoa, että maapallon ympäri oli jo tuolloin (vuonna 1872) mahdollista matkustaa 80 vuorokaudessa, mikä häneltä juuri ja juuri onnistuikin. * Kahdeksankymmenvuotinen sota käytiin vuosina 1568–1648. * Gematriassa 80:tä merkitsee kirjain Pe (פ, ף). == Lähteet == Luokka:Luonnolliset luvut
Mykolihapot

Mykolihapot ovat ryhmä pitkäketjuisia rasvahappoja. Niitä esiintyy mykobakteerien ja muiden niille läheistä sukua olevien bakteerien soluseinissä. Mykolihapot tekevät näiden bakteerien soluseinistä vastustuskykyisen kuivumiselle, hapoille ja useille muille kemikaaleille ja heikentävät antibioottien tehoa. Rakenteeltaan erilaisia mykolihappoja tunnetaan yli 500. == Rakenne ja ominaisuudet == Mykolihappoja eristettiin ensimmäisen kerran vuonna 1938 tuberkuloosia aiheuttavasta bakteerista Mycobacterium tuberculosis. Tämän jälkeen niitä on tavattu myös kaikista muista Mycobacterium-suvun lajeista sekä monista lähisukulaisista esimerkiksi Rhodococcus-, Gordonia-, Dietzia-, Nocardia-, Corynebacterium- ja Segniliparus-sukujen lajeista. Mykolihappojen rakenne koostuu haarautuneesta hiilivetyketjusta. Ketju haarautuu karboksyylihapporyhmään nähden ensimmäisestä hiiliatomista katsottuna lyhyemmäksi α-ketjuksi ja pidemmäksi ß-ketjuksi, jota kutsutaan myös meromykonaattiketjuksi. Yhdisteissä on karboksyylihapporyhmään nähden β-asemassa hydroksyyliryhmä. Meromykonaattiketjussa on vähintään yksi syklopropyyliryhmä ja lisäksi siinä voi olla myös metyyli-, metoksi-, ketoni- tai esteriryhmiä sekä tyydyttymättömiä kaksoissidoksia. Mykolihapoissa hiiliatomien lukumäärä vaihtelee välillä 20-100\. Mykolihapot esiintyvät soluseinissä joko vapaina tai sitoutuneena arabinogalaktaanipolysakkaridiin. Mykolihapot parantavat soluseinän rakennetta ja lisäävät virulenssia sekä stabiilisuutta kuivumista sekä happoja, emäksiä ja muita kemikaaleja vastaan. Myös antibioottien on vaikea tunkeutua mykolihappoja sisältävän soluseinän läpi, mikä lisää näiden bakteerien vastustuskykyä antibiooteille. Mykolihappoja tuottavat bakteerit muodostavat erikoistuneita rasvahapposyntaaseja, jotka muodostavat mykolihappojen komponentteja koentsyymi-A:n ja rasvahappojen komplekseista. Eräät antibiootit vaikuttavat estämällä mykolihappojen biosynteesiä ja tällaisia ovat isoniatsidi, etionamidi ja delamanidi == Lähteet == Luokka:Rasvahapot
Keski-Afrikan keisari

Keski-Afrikan keisari (ransk. Empereur de Centrafrique) oli Keski-Afrikan keisarikunnan hallitsijan titteli vuosina 1976–1979. Keski-Afrikan presidentti Jean-Bédel Bokassa julisti itsensä keisari Bokassa I:ksi 4. joulukuuta 1976, ja piti kruunajaiset 4. joulukuuta 1977. Kruunajaisseremonia, jonka arvioitiin maksavan 20 miljoonaa Yhdysvaltain dollaria (80 miljoonaa dollaria nykyrahassa). Vaikka Bokassa hallitsi nimellisesti perustuslaillisena hallitsijana, hän käytti absoluuttista valtaa. Bokassa otti vallan vuoden 1966 vallankaappauksessa. Keisarin titteli oli virallisesti "Hänen keisarillinen korkeutensa [nimi] rauhan apostoli, Jeesus Kristuksen palvelija Keski-Afrikan keisarikunnan keisari ja marsalkka". Bokassa yritti perustella toimiaan väittäen, että monarkian luominen auttaisi Keski-Afrikkaa "erottumaan" muualta mantereesta ja ansaitsemaan maailman kunnioituksen. Kruunajaisiin kului kolmanneksen maan vuosittaisesta budjetista ja koko Ranskan kehitysavusta sinä vuonna, mutta suurista kutsuista huolimatta ulkomaalaisia päämiehiä ei osallistunut tapahtumaan. Monet ajattelivat, että Bokassa oli suuruudenhullu, ja verrattiin hänen egotistista luonnetta naapurimaan diktaattorin, Ugandan presidentti Idi Aminiin. == Lähteet == Luokka:Keisarit Luokka:Keski-Afrikan tasavallan historia
Joseph Bell

Joseph Bell (2. joulukuuta 1837 - 4\. lokakuuta 1911) oli brittiläinen lääkäri ja kirurgi. Bell valmistui Edinburghin yliopistosta vuonna 1859 ja toimi sen jälkeen Royal Infirmary of Edinburgh -sairaalan kirurgina. Hänestä tuli sairaalan pääkirurgi vuonna 1872. Hän aloitti sairaalassa Skotlannin ensimmäiset kirurgien opetuskurssit ja yritti saada myös naisille mahdollisuuden lääketieteellisiin opintoihin. Vuodesta 1873 vuoteen 1896 hän toimi Edinburgh Medical Journal -lehden päätoimittajana. Bell tunnettiin tarkkanäköisenä ja loogisena miehenä, joka saattoi tehdä yksityiskohtaisia päätelmiä potilaistaan tarkastelemalla näissä sellaisia piirteitä, joita useimmat muut eivät panneet merkille. Bellin alaisuudessa vuonna 1877 opiskellut Arthur Conan Doyle käytti häntä myöhemmin esikuvana kuvitteelliselle Sherlock Holmesin salapoliisihahmolleen, minkä tunnusti myöhemmin myös Bellille itselleen kirjeitse. Bellin itsensä on sanottu olleen ylpeä Sherlock Holmesista kertovien tarinoiden suosiosta. Bell on vaimonsa Edith Murrayn ohella haudattu Edinburghiin Deanin hautausmaalle. == Lähteet == Luokka:Brittiläiset kirurgit Luokka:Skotlantilaiset lääkärit Luokka:Vuonna 1837 syntyneet Luokka:Vuonna 1911 kuolleet
Golden Tour

Golden Tour on australialaisen laulaja Kylie Minoguen viidestoista konserttikiertue. Kiertue markkinoi hänen Golden (2018) albumiaan ja alkoi 18. syyskuuta 2018 Newcastlessa, Englannissa. == Soittolista == Act 1: Desert Sunrise # "Golden" # "Get Outta My Way" # "One Last Kiss" # "Better the Devil You Know" Act 2: The High and Dry # "Blue Velvet" (välisoitto) # "Confide in Me" # "Breathe" # "Where the Wild Roses Grow" (a cappella) # "In Your Eyes" # "A Lifetime to Repair" Act 3: Nothing Behind Me, Everything Ahead of Me # "Shelby '68" # "Radio On" # "Wow" # "Can't Get You Out of My Head" Act 4: At the Biker Rally # "Slow" # "Kids" # "The One" # "Stop Me from Falling" Act 5: At the Picnic After the Biker Rally # "Wouldn't Change a Thing" / "I'll Still Be Loving You" # "Especially for You" # "Lost Without You" # "All the Lovers" Act 6: Studio 54 # "New York City" / "Raining Glitter" / "On a Night Like This" # "The Loco-Motion" # "Spinning Around" Encore: The Nashville Rider # "Love at First Sight" # "Dancing" == Kiertueaikataulu == Päivämäärä Kaupunki Valtio Areena Eurooppa 18\. syyskuuta 2018 Newcastle Metro Radio Arena 20\. syyskuuta 2018 Nottingham Motorpoint Arena 21\. syyskuuta 2018 Birmingham Genting Arena 22\. syyskuuta 2018 Bournemouth Bournemouth International Centre 24\. syyskuuta 2018 Cardiff Motorpoint Arena 26\. syyskuuta 2018 Lontoo The O2 Arena 27\. syyskuuta 2018 28\. syyskuuta 2018 30\. syyskuuta 2018 Glasgow SSE Hydro 1\. lokakuuta 2018 Manchester Manchester Arena 3\. lokakuuta 2018 Liverpool Echo Arena 4\. lokakuuta 2018 Leeds First Direct Arena 8\. marraskuuta 2018 Bryssel Cirque Royal 9\. marraskuuta 2018 Pariisi La Seine Musicale 10\. marraskuuta 2018 Zürich Samsung Hall 12\. marraskuuta 2018 Padova Gran Teatro Geox 13\. marraskuuta 2018 München Zenith Munich 14\. marraskuuta 2018 Wien Bank Austria Halle 18\. marraskuuta 2018 Frankfurt Jahrhunderthalle 19\. marraskuuta 2018 Berliini Tempodrom 20\. marraskuuta 2018 Köln Palladium 22\. marraskuuta 2018 Amsterdam AFAS Live 23\. marraskuuta 2018 Kööpenhamina Royal Danish Theatre 24\. marraskuuta 2014 Hampuri Mehr! Theater 3\. joulukuuta 2018 Dublin 3Arena 5\. joulukuuta 2018 Belfast SSE Arena Australia 5\. maaliskuuta 2019 Sydney ICC Sydney Theatre 6\. maaliskuuta 2019 9\. maaliskuuta 2019 Perth Sir Mitchell James Park 11\. maaliskuuta 2019 Adelaide Adelaide Entertainment Centre 13\. maaliskuuta 2019 Melbourne Sidney Myer Music Bowl 16\. maaliskuuta 2019 Hunter Valley Bimbadgen 17\. maaliskuuta 2019 Mount Cotton Sirromet Wines == Lähteet == == Aiheesta muualla == * Kylie Minoguen virallinen sivusto Luokka:Kylie Minoguen konserttikiertueet Luokka:Vuoden 2018 konserttikiertueet Luokka:Vuoden 2019 konserttikiertueet
Chelonoidis

Chelonoidis on maakilpikonnien heimoon kuuluva kilpikonnasuku, joka sisältää aiemmin Geochelone-sukuun luettuja lajeja. Se sisältää neljä elossa olevaa lajia, jotka ovat galápagoksenjättiläiskilpikonna (Chelonoidis niger), hiilikilpikonna (Chelonoidis carbonarius), chilenkilpikonna (Chelonoidis chilensis) ja viidakkokilpikonna (Chelonoidis denticulatus). Vielä noin vuonna 1400 jKr. suvun lajeja tavattiin myös Karibialla, mutta ne kuolivat sukupuuttoon saarten alkuperäisasukkaiden metsästyksen myötä. Suvun taksonomia on muuttunut useita kertoja, ja keskustelu jatkuu. Vuoonna 2006 julkaistun tutkimuksen perusteella joukko aikaisempia Chelonoidis niger -lajin alalajeja kohotettiin itsenäisen lajin asemaan vuonna 2014. Vuoden 2021 lajiluettelossaan kansainvälinen kilpikonnien tutkimusryhmä päätti siirtää ne takaisin alalajeiksi. == Lajit == Suku sisältää seuraavat lajit: * †Chelonoidis alburyorum * Hiilikilpikonna (Chelonoidis carbonarius) * Chilenkilpikonna (Chelonoidis chilensis) * †Chelonoidis cubensis * Viidakkokilpikonna (Chelonoidis denticulatus) * †Chelonoidis lutzae * †Chelonoidis marcanoi * †Chelonoidis monensis * Galápagoksenjättiläiskilpikonna (Chelonoidis niger) * †Chelonoidis sombrerensis Galápagoksenjättiläiskilpikonnan (Chelonoidis niger) alalajit, jotka on välillä luokiteltu lajeiksi * Chelonoidis niger abingdonii ** Chelonoidis abingdonii * Chelonoidis niger becki ** Chelonoidis becki * Chelonoidis niger chathamensis ** Chelonoidis chathamensis * Chelonoidis niger darwini ** Chelonoidis darwini * Chelonoidis niger donfaustoi ** Chelonoidis donfaustoi * Chelonoidis niger duncanensis ** Chelonoidis duncanensis * Chelonoidis niger guntheri ** Chelonoidis guntheri * Chelonoidis niger hoodensis ** Chelonoidis hoodensis * Chelonoidis niger microphyes ** Chelonoidis microphyes * Chelonoidis niger niger ** nimialalaji * Chelonoidis niger phantasticus ** Chelonoidis phantasticus * Chelonoidis niger porteri ** Chelonoidis porteri * Chelonoidis niger vandenburghi ** Chelonoidis vandenburghi * Chelonoidis niger vicina ** Chelonoidis vicina == Lähteet == Luokka:Kilpikonnat
Archie Mountbatten-Windsor

Archie Harrison Mountbatten-Windsor (s. 6. toukokuuta 2019 Lontoo, Englanti, Yhdistynyt kuningaskunta) on prinssi Harryn, Sussexin herttuan ja hänen puolisonsa Meghanin, Sussexin herttuattaren ensimmäinen lapsi. Hän on Charles III:n lapsenlapsi ja kuudentena kruununperimysjärjestyksessä. Prinssi esiteltiin julkisuudessa ensi kerran 8. toukokuuta ja lapsen nimi Archie Harrison Mountbatten-Windsor julkistettiin. Archiella on yksi nuorempi sisarus Lilibet. == Lähteet == == Aiheesta muualla == Luokka:Yhdistyneen kuningaskunnan kuninkaalliset Luokka:Vuonna 2019 syntyneet Luokka:Elävät henkilöt Luokka:Seulonnan keskeiset artikkelit
A Wonderful Life

A Wonderful Life on belgialaisen laulaja Lara Fabianan 6. studioalbumi. Se julkaistiin 2004. == Kappaleet == # "No Big Deal" # "I Am" # "The Last Goodbye" # "I Guess I Loved You # "Conquered" # "Review My Kisses" # "Unbreakable" # "Wonderful Life" # "Intoxicated" # "I've Cried Enough" # "Silence" # "Walk Away" == Lähteet == Luokka:Belgialaiset albumit Luokka:Vuoden 2004 albumit
XOXO (albumi)

XOXO on eteläkorealaisen poikabändi EXOn ensimmäinen albumi, joka julkaistiin 3. kesäkuuta 2013. == Kappaleet == === Kiss === # 늑대와 미녀 (Wolf) # Baby Don't Cry (인어의 눈물) # Black Pearl # 나비소녀 (Don't Go) # Let Out The Beast # 3.6.5 # Heart Attack # 피터팬 (Peter Pan) # Baby # My Lady # 늑대와 미녀 (Wolf) (Exo-K versio) # 狼与美女 (Wolf) (mandariiniversio) === Growl === # 으르렁 (Growl) # 늑대와 미녀 (Wolf) # "XOXO (Kisses & Hugs) # "Lucky (운이 좋은) # "Baby Don't Cry (인어의 눈물) # "Black Pearl (검은 진주) # "나비소녀 (Don't Go) # "Let Out the Beast (짐승을 보자) # "3.6.5 (세 여섯 다섯) # "Heart Attack (심장 마비) # "피터팬 (Peter Pan) # "Baby (아가) # "My Lady (내 여자) # "으르렁 (Growl) (EXO-K versio) == Lähteet == Luokka:Eteläkorealaiset popalbumit Luokka:Vuoden 2013 esikoisalbumit
Politiikka (lehti)

Politiikka on Valtiotieteellisen yhdistyksen julkaisema suomalainen tieteellinen aikakauslehti, joka ilmestyy neljästi vuodessa. Politiikka- lehdessä julkaistaan vertaisarvioituja valtio-opillisia artikkeleita sekä lyhyempiä katsauksia, puheenvuoroja ja kirja-arvosteluja, pääasiassa suomeksi ja ruotsiksi. Se on arvioitu Julkaisufoorumissa kakkostasolle, ja se on saanut Tieteellisten seurain valtuuskunnan (TSV) Vertaisarvioitu-tunnuksenTietoa julkaisusta. Politiikka. Journal.fi. Viitattu 23.5.2022. Lehti on ilmestynyt vuodesta 1959 alkaen. Se oli saatavilla painettuna paperiversiona vuoteen 2018 saakka. Vuodesta 2019 lukien Politiikka on ilmestynyt avoimesti digitaalisena. Lehden vastaava päätoimittaja on Mikko Lahtinen. ==Katso myös== * Pro et Contra == Lähteet == ==Aiheesta muualla== * Politiikka no 2/2022 * 60-vuotisjuhlaseminaari * Tieteellisten seurain valtuuskunta edistää tiedettä rahoittamalla tieteellistä toimintaa Tsv.fi 23.9.2021 Luokka:Suomalaiset tiedelehdet
Thomas Biskup

Thomas Biskup (s. 2. heinäkuuta 1971) on saksalainen ohjelmistotuottaja ja IT- alan ammattilainen. Hän on Ancient Domains of Mystery -roguelike- tietokonepelin luoja ja kehittäjä. Biskup on saksalaisen QuinScape- ohjelmistoyhtiön toimitusjohtaja ja asuu Wittenissä. == Lähteet == Luokka:Saksalaiset ohjelmoijat Luokka:Vuonna 1971 syntyneet Luokka:Elävät henkilöt
Ermengol IV

Ermengol IV (n. 1056–1092) oli Urgellin kreivi vuosina 1066–1092. Hän oli Ermengol III:n poika. Hallitsijana hän lisäsi yhteistyötä Barcelonan kreivien kanssa ja turvasi vuosina 1066–1076 lukuisia strategisesti tärkeitä linnoja. Hänen seuraajansa Urgellin kreivinä oli hänen poikansa Ermengol V. == Lähteet == Luokka:Vuonna 1056 syntyneet Luokka:Vuonna 1092 kuolleet Luokka:Espanjalaiset aateliset Luokka:Kreivit
Olavi Sihvonen

Olavi Sihvonen (24. syyskuuta 1918 Ruokolahti − 21. lokakuuta 1984 Lahti) oli suomalainen yhdistetyn hiihtäjä ja pesäpalloilija. Hän edusti uransa aikana Ruokolahden Rajua, Vuoksenniskan Urheilijoita ja Lahden Hiihtoseuraa. Sihvonen sijoittui Sankt Moritzin olympialaisissa 1948 yhdistetyssä viidenneksi. 18 kilometrin hiihdossa, joka oli samalla yhdistetyn hiihto-osuus, hän sijoittui 23:nneksi. Lahden MM-kilpailuissa 1938 hän oli yhdistetyssä 31:s. Sihvonen voitti Salpausselän kisojen yhdistetyn vuosina 1943, 1944 ja 1946. Suomen- mestaruuden hän voitti vuosina 1943 ja 1946. Sihvonen pelasi pesäpallon SM- sarjassa Lahden Maila-Veikkojen joukkueessa. Hän oli mukana yhdessä Itä–Länsi- ottelussa. == Lähteet == Luokka:Suomalaiset yhdistetyn hiihtäjät Luokka:Suomalaiset pesäpalloilijat Luokka:Vuonna 1918 syntyneet Luokka:Vuonna 1984 kuolleet